Arnfinn Astad

Arnfinn Einar Astad (1938–2023) var en norsk politiker (Ap). Han var ordfører i Bjugn kommune fra 1999 til 2014.Omtale i Aftenpostens kulturseksjon i forbindelse med 70-årsdagen 15. juli 2008.

Han vokste opp på Kortgarden ved Molde. Astad gikk Luftforsvarets befalskole og ble i 1960 befal ved elektronikkskvadronen på Ørland hovedflystasjon. Han gikk av på grunn av aldersgrensen i 1998. Han var leder for Norges Offisersforbunds avdeling på Ørland i en periode. Han var også medlem av landsstyre og forbundsstyre.

I 1968 bosatte han seg i Bjugn, der han stiftet familie.

I 1975 ble han valgt inn i Bjugn kommunestyre og formannskap. Han var også medlem av Sør-Trøndelag fylkesting fra 1980 til 1987. I 1999 ble han ordfører i Bjugn. Han var styreleder i Fosen regionråd 2008–2011. Han har også vært styreleder i Campus Fosen og pådriver for bygging av Fosen videregående skole, Bjugn kulturhus og Fosenhallen. Han valgte å fratre som ordfører etter folkeavstemningen om å slå sammen Bjugn og Ørland kommuner, der flertallet i Bjugn var imot, etter Astads anbefaling. Kommunene ble sammenslått i 2020, etter stortingsvedtak.

Astad var også i mange år styreleder i Bjugn idrettslag.

 Referanser 

Kategori:Ap-ordførere i Sør-Trøndelag
Kategori:Ordførere i Bjugn
Kategori:Offiserer i Luftforsvaret
Kategori:Personer fra Molde kommune